  Наталья Тетерина Глазкарын чингыли берпуметӥзэ жингыртон нуналэ, 25-тӥ куартолэзе, 11-тӥ классэз йылпумъясьёс улмопу сад мерттозы. Со сярысь кар администрацилэн пресс-службаез ивортэ. Акцие Глазкар школаосысь 23 классъёсысь 464 дышетскисьёс пыриськозы. Ужрад Горький нимо паркын ортчоз. Сӥё-дано люкетэз 15 часын кутскоз. Празднике вуэм куноос выпускникъёслы шуныт кылъёс но сӥзёнъёс вералозы. Асьсэос дышетскисьёс люкаськемъёслы эктонъёсын концерт возьматозы. Праздник улмопу мерттонэн йылпумъяськоз. Егит писпуосты Водяновалэн нылпи площадкаез доры мерттозы. Тегъёс: Дышетон Удмуртия Глазкар пиналъёс школаос Мерлык инкуазь писпуос  